**ტენდერი ვიდეორგოლის მომზადებაზე**

არასამთავრობო ორგანიზაცია **სიდა/გლობალური შეთანხმების საქართველოს ქსელი** მიზნად ისახავს მდგრადი მიდგომების სტიმულირებითა და ბიზნესის ჩართულობით პროგრესული მომავლის შექმნას; საქართველოში, გაეროს გლობალური შეთანხმების ათი პრინციპის მხარდაჭერას და მდგრადი განვითარების მიზნების განხორციელებაში წვლილის შეტანას.

„სიდა“ შვედეთის მთავრობის მხარდაჭერით ახორციელებს პროექტს **,,ლიდერობა მდგრადი განვითარებისთვის საქართველოში,“** რომელიც მიზნად ისახავს მულტისექტორული თანამშრომლობის ხელშეწყობასა და ბიზნესის ჩართულობის გაზრდას მდგრადი განვითარების დღის წესრიგის იმპლემენტაციის პროცესში.

აღნიშნული პროექტის ფარგლებში, მიმდინარე წლის მარტში, ვირტუალურ ფორმატში დაგეგმილია საერთაშორისო კონფერენცია. კონფერენცია იმართება 4 ქვეყნის ჩართულობით (საქართველო, თურქეთი, უკრაინა, ბელარუსი).

აღნიშნული ღონისძიებისთვის ორი ვიდეორგოლის დასამზადებლად, „სიდა“ იწვევს კომპანიებს ტენდერში მონაწილეობის მისაღებად.

ვიდეორგოლების მიზანია:

1. მონაწილე ქვეყნების წარმომადგენლების მხრიდან ღონისძიების მიზნისა და ფორმატის გაცნობა ადგილობრივი სამიზნე ჯგუფებისთვის და მოწვევა საერთაშორისო კონფერენციაზე დასასწრებად;
2. მონაწილე ქვეყნების მთავრობების ან კერძო სექტორის წარმომადგენლების გამოცდილებაზე დაყრდნობით, საუკეთესო პრაქტიკის გაზიარება განახლებადი ენერგიის, მწვანე ეკონომიკის, ეკოინოვაციებისა და მდგრადი ფინანსების საკითხებში.

**სამუშაოს აღწერა:**

* თითოეული ვიდეორგოლი უნდა მომზადდეს 4-5 პერსონის მონაწილეობით.
* თითოეული მონაწილის ქრონომეტრაჟი განსაზღვრულია 35-40 წამამდე;
* ვიდეორგოლებისთვის რესპონდენტებს განსაზღვრავს დამკვეთი, თუმცა **სცენარის** შემუშავება უნდა მოხდეს კონტრაქტორის მიერ დამკვეთთან შეთანხმებით;
* კონტრაქტორი შეიმუშავებს ვიდეორგოლის სცენარს (შინაარსის, გადაღების, მუსიკალური გაფორმებისა და დიზაინის ჩათვლით), ასევე უზრუნველყოფს გამართულ და მაღალი დონის გადაღების პროცესს, მონტაჟს, ფერთა კორექციას, მუსიკისა და ხმოვანი ეფექტების (კადრს გარეთ ხმა) კორექციას;
* ინტერვიუსთან ერთად ვიდეორგოლს უნდა ჰქონდეს გრაფიკული გაფორმება (ტიტრები, მნიშვნელოვანი ფრაზები, ჩარჩო);
* ვიდეორგოლი უნდა იყოს ინგლისურ ენაზე ქართულენოვანი სუბტიტრების გამოყენებით. ტიტრების თარგმნა, მაღალ დონეზე, უზრუნველყოფილი უნდა იყოს კონტრაქტორის მიერ.

**შენიშვნა:**

* სამუშაო უნდა განხორციელდეს ხელშეკრულების დადებიდან 20 კალენდარული დღის ვადაში;
* ვიდეორგოლის გავრცელება შესაძლებელი უნდა იყოს, როგორც სოციალურ ქსელში, ისე სატელევიზიო სივრცეში.
* უცხო ქვეყნების მონაწილეები თავად ჩაწერენ ვიდეოს და გამოგზავნიან, თუმცა საჭიროების შემთხვევაში კონტაქტორი კომპანია, დამკვეთთან თანამშრომლობით, უზრუნველყოფს მათ ჩაწერას ვირტუალურ ფორმატში.

ვ**იდეორგოლის გადაღება უნდა მოხდეს შემდეგი ტექნიკური მახასიათებლებით:**

* ფორმატი FULL HD (1920x1080). ვიდეორგოლის მონტაჟი უნდა მოხდეს უახლესი პროგრამებით.

**ტენდერში მონაწილეობის საკვალიფიკაციო მოთხოვნები:**

* ტენდერში მონაწილეობა შეუძლია, საქართველოში რეგისტრირებულ კომპანიებს;
* კომპანიას უნდა ჰქონდეს მინიმუმ 3 წლიანი სამუშაო გამოცდილება ტენდერით განსაზღვრული დავალების მიმართულებით;
* სასურველია კომპანიას ჰქონდეს მსგავსი ვიდეო რგოლის მომზადების გამოცდილება;
* სასურველია საერთაშორისო ორგანიზაციებთან მუშაობის გამოცდილება;
* სასურველია გარემოსდაცვით ან მდგრადი განვითარების მიზნების საკითხებზე მუშაობის გამოცდილება.

**დაინტერესებულმა კომპანიამ უნდა წარმოადგინოს:**

* ინფორმაცია კომპანიის შესახებ (პორტფოლიო);
* მინიმუმ 3 ვიდეორგოლის ბმული განთავსებული youtube.com-ზე;
* ტექნიკური წინადადება: პროდუქციის მიწოდების პირობები, მომსახურების გაწევის ვადები (დაწყებისა და დასრულების თარიღი);
* ფინანსური წინადადება: მომსახურების სრული ღირებულება, დღგ-ს გარეშე.

სატენდერო დოკუმენტაცია დამოწმებული პასუხისმგებელი პირის მიერ უნდა გამოიგზავნოს ელექტრონული ფორმით შემდეგ მისამართზე: procurement@cida.ge. სათაურის ველში **გთხოვთ მიუთითოთ** ტენდერის დასახელება: ვიდეორგოლის მომზადება.

ტენდერთან დაკავშირებული ყველა შეკითხვა ან განმარტება **2021 წლის 22 თებერვლის ჩათვლით,** შეგიძლიათ გამოგზავნოთ შემდეგ მისამართზე: procurement@cida.ge.

**დაინტერესებულმა პირებმა წინადადებები უნდა წარმოადგინონ არაუგვიანეს 2021 წლის 24 თებერვლის 15:00 საათისა.**